EL
L 227/50
Επίσημη Εφημερίδα της Ευρωπαϊκής Ένωσης
1.9.2022
Τα χημικά προϊόντα (αδρανή συστατικά, υποπροϊόντα κλπ.) πρέπει να ταυτοποιούνται όπως προβλέπεται στο σημείο 1.10 του μέρους Α του παραρτήματος του κανονισμού (ΕΕ) αριθ.
283/2013.
Όταν οι παρεχόμενες πληροφορίες δεν επαρκούν για την πλήρη ταυτοποίηση ενός συστατικού (π.χ. των συμπυκνωμάτων, του θρεπτικού υλικού κλπ.), πρέπει να παρέχονται λεπτομερή στοιχεία σχετικά με τη σύσταση καθενός από αυτά τα συστατικά.
1.5.
Φυσική κατάσταση και φύση του σκευάσματος Ο τύπος και ο κωδικός του σκευάσματος ορίζονται σύμφωνα με κατάλληλα έγγραφα καθοδήγησης.
Όταν ένα συγκεκριμένο σκεύασμα δεν ορίζεται επακριβώς σε κατάλληλα έγγραφα καθοδήγησης, πρέπει να παρέχεται πλήρης περιγραφή της κατάστασης και της φύσης του σκευάσματος, συνοδευόμενη από πρόταση για κατάλληλη περιγραφή του τύπου του σκευάσματος και πρόταση για τον ορισμό του.
1.6.
Μέθοδος παραγωγής του σκευάσματος και έλεγχος ποιότητας Πρέπει να παρέχονται αναλυτικές πληροφορίες σχετικά με τον τρόπο χύδην παραγωγής του φυτοπροστατευτικού προϊόντος για όλα τα στάδια της διαδικασίας παρασκευής.
Πρέπει να αναφέρεται ο τύπος της διαδικασίας παρασκευής (π.
χ. συνεχής ή ασυνεχής διεργασία).
1.7.
Συσκευασία και συμβατότητα του σκευάσματος με τα προτεινόμενα υλικά συσκευασίας i)
Πρέπει να περιγράφεται η συσκευασία που πρόκειται να χρησιμοποιηθεί και να αναφέρονται τα υλικά που χρησιμοποιούνται, η μέθοδος κατασκευής (π.χ. εξώθηση, συγκόλληση κ.λπ.), οι διαστάσεις και η χωρητικότητα, το μέγεθος ανοίγματος, ο τύπος πώματος και οι μέθοδοι σφράγισης.
ii) Πρέπει να προσδιορίζεται και να αναφέρεται η καταλληλότητα της συσκευασίας, συμπεριλαμβανομένων των πωμάτων, από την άποψη της αντοχής, της στεγανότητας και της ανθεκτικότητας υπό κανονικές συνθήκες μεταφοράς, αποθήκευσης και χειρισμού.
iii) Πρέπει να αναφέρεται η ανθεκτικότητα του υλικού συσκευασίας στο περιεχόμενό του.
2.
ΦΥΣΙΚΕΣ, ΧΗΜΙΚΕΣ ΚΑΙ ΤΕΧΝΙΚΕΣ ΙΔΙΟΤΗΤΕΣ ΤΟΥ ΦΥΤΟΠΡΟΣΤΑΤΕΥΤΙΚΟΥ ΠΡΟΪΟΝΤΟΣ
2.1.
Όψη (χρώμα και οσμή) Πρέπει να περιγράφονται το χρώμα, η οσμή, αν υπάρχει, και η φυσική κατάσταση του σκευάσματος.
2.2.
Εκρηκτικές και οξειδωτικές ιδιότητες Πρέπει να αναφέρονται οι εκρηκτικές και οξειδωτικές ιδιότητες όπως προβλέπεται στο σημείο 2.2 του μέρους Α, εκτός αν μπορούν να δοθούν τεχνικοί ή επιστημονικοί λόγοι για τους οποίους δεν αναγκαία η διεξαγωγή τέτοιων μελετών.
2.3.
Σημείο ανάφλεξης και άλλες ενδείξεις αναφλεξιμότητας ή αυτανάφλεξης Πρέπει να αναφέρονται το σημείο ανάφλεξης και η αναφλεξιμότητα, όπως ορίζεται στο σημείο 2.3 του μέρους Α, εκτός αν μπορούν να δοθούν τεχνικοί ή επιστημονικοί λόγοι για τους οποίους δεν αναγκαία η διεξαγωγή τέτοιων μελετών.
2.4.
Οξύτητα, αλκαλικότητα και, αν χρειάζεται, τιμή pH Πρέπει να αναφέρεται η οξύτητα, η αλκαλικότητα και το pH (πριν και μετά την αποθήκευση υπό τις συνιστώμενες συνθήκες), όπως προβλέπεται στο σημείο 2.4 του μέρους Α, εκτός αν μπορούν να δοθούν τεχνικοί ή επιστημονικοί λόγοι για τους οποίους δεν αναγκαία η διεξαγωγή τέτοιων μελετών.
2.5.
Ιξώδες και επιφανειακή τάση Πρέπει να αναφέρεται το ιξώδες και η επιφανειακή τάση, όπως προβλέπεται στο σημείο 2.5 του μέρους Α, εκτός αν μπορούν να δοθούν τεχνικοί ή επιστημονικοί λόγοι για τους οποίους δεν αναγκαία η διεξαγωγή τέτοιων μελετών.
2.6.
Σταθερότητα κατά την αποθήκευση και διάρκεια ζωής
2.6.1.
Συγκέντρωση χρήσης Πρέπει να αναφέρεται η κατάλληλη ελάχιστη και μέγιστη συγκέντρωση χρήσης του φυτοπροστατευτικού προϊόντος, οι οποίες δικαιολογούν τον χρησιμοποιούμενο όγκο εμπορικής συσκευασίας με βάση μια εύλογη περίοδο αποθήκευσης, καθώς και η φύση του υλικού συσκευασίας με βάση τις συνιστώμενες συνθήκες αποθήκευσης.